रामेछाप – रामेछाप जिल्लाका स्थानीयले एक दलितलाई मन्दिर भित्र प्रवेश गरेको आरोपमा ५ हजार जरिवाता तिराइएको छ ।बेताली गा वि स वार्ड नं ३ का स्थानीय कृष्णकुमार विश्वकर्मालाई गाँउमा रहेको सेरकाली मन्दिर छोएको निहुमा स्थानीय गैर दलितको समुहले जरिवाना तिराएका हुन ।
मन्दिर दलितले छोएर अपवित्र भएको भन्दै चोख्याउनको लागि रुद्रीपुजा गर्नलाई भन्दै पुजारी छत्र बहादुर बुढाथोकी लगायतका स्थानीय व्यत्तिहरुले जरिवाना सहित सामाजिक याताना दिएको पिडित बिश्वकर्माले बताए ।
शनिबार गैर दलितहरुले पुजा गरिरहेको बेला कृष्णाले पनि मन्दिर भित्र गएर पुजा गरेका थिए । पुजागर्ने बेला गैर दलितहरुले दलित भित्र पसेको भन्दैे बिश्वकर्मालाई मन्दिरबाट बाहिर निकालेका थिए ।
कृष्णा बाहिर आएपछि मन्दिरका पुजारी छत्र बुढाथोकीले मन्दिर जुठो भयो भन्दै पुजा गर्न बन्देज गरेका थिए । पुजारी लगाएतका टोलीले मन्दिर चोख्याउने भन्दै रुद्री लगाएपछि मात्रै पुजा गर्नको लागि मन्दिर खुल्ला गरिएको थियो ।
जातिय बिभेद तथा छुवाछुत सम्बन्धी सरकारले कडा कारबाही गर्ने कानुन बनाएको भए पनि प्रभावकारी कार्यन्वयन हुन नसक्दा गाँउ घरमा बिभेदको घटनाहरु बढ्दै गएका छन् ।
पुजारी बुढाथाकीले परम्परागत रितिरिवाज अनुसार दलितहरुलाई मन्दिरभित्र पस्ने अधिकार नभएकोले विश्वकर्मालाई जरिवाना तिराइएको बताए । पुजारीको भनाईमा सहि थप्दै स्थानीयले सामाजिक मूल्य र मान्यता बिर्सेर गल्ति गरेकोले कृष्णाले हामीलाई नभई देवतालाई दण्ड जरिवाना तिरेको बताए ।
जिल्लाका अधिकाशं मन्दिरहरुमा हालसम्म पनि दलितलाई पुजाआजाका साथै मन्दिर प्रवेशमा रोक लगाइएको छ । आफुमाथि नराम्रो ब्यवहार भएको भन्दै यस बिरुद्ध जिल्ला प्रहरी कार्यालय रामेछापमा उजुरी दिने पीडित कृष्ण बहादुर बिश्वकर्माले बताए ।
← लक्ष्मी र अजितका परिवारलाई उचित क्षतिपूर्ति दिने प्रधानमन्त्रीको आश्वासन	मन्दिरमा पुजा गरेको आरोपमा दलितलाई ५ हजार तिराउने पक्राउ, आज मुद्धा दर्ता गरिदै । →